CELEX: 62010CN0367
Language: mt
Date: 2010-07-22 00:00:00
Title: Kawża C-367/10 P: Appell ippreżentat fit- 22 ta’ Lulju 2010 minn EMC Development AB mis-sentenza tal-Qorti Ġenerali (Il-Ħames Awla) tat- 12 ta’ Mejju 2010 fil-Kawża T-432/05, EMC Development AB vs Il-Kummissjoni Ewropea

23.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/20
            
         
      Appell ippreżentat fit-22 ta’ Lulju 2010 minn EMC Development AB mis-sentenza tal-Qorti Ġenerali (Il-Ħames Awla) tat-12 ta’ Mejju 2010 fil-Kawża T-432/05, EMC Development AB vs Il-Kummissjoni Ewropea
      (Kawża C-367/10 P)
      ()
      (2010/C 288/33)
      Lingwa tal-kawża: l-Ingliż
      
         Partijiet
      
      
         Appellanti: EMC Development AB (rappreżentant: W.-N. Schelp, avukat)
      
         Parti oħra fil-proċedura: Il-Kummissjoni Ewropea
      
         Talbiet tal-appellanti
      
      L-appellanti titlob li l-Qorti tal-Ġustizzja jogħġobha:
      
                  (i)
               
               
                  tannulla d-Deċiżjoni tal-Kummissjoni tat-28 ta’ Settembru 2005;
               
            
                  (ii)
               
               
                  sussidjarjament, tannulla fl-intier tagħha jew parzjalment id-deċiżjoni appellata u tirrinvija l-kawża quddiem il-Qorti Ġenerali sabiex din tiddeċiedi fuq il-mertu, fid-dawl tal-indikazzjonijiet li l-Qorti tal-Ġustizzja ser eventwalment tipprovdi.
               
            
                  (iii)
               
               
                  fi kwalunkwe każ, tikkundanna lill-Kummissjoni għall-ispejjeż tal-appellanti quddiem il-Qorti Ġenerali u l-Qorti tal-Ġustizzja.
               
            
         Aggravji u argumenti prinċipali
      
      L-appellanti ssostni li l-Qorti Ġenerali, billi adottat il-pożizzjonijiet tal-Kummissjoni fil-konfront tal-linji gwida, talbet lill-appellanti tagħti prova ta’ kwistjonijiet fattwali u qiegħdet oneru kbir fuq l-istess appellanti. B’hekk, hija fittxet li tirrikjedi prova tal-effetti tal-istandard mingħajr ma kkunsidrat il-kwistjonijiet usa’ u iktar fundamentali tan-natura tagħha. L-appellanti ssostni li dan jikkostitwixxi żball ta’ liġi u li ġie invertit l-ordni ta’ proċedura tat-testijiet fir-rigward tan-natura u l-effetti tal-istandard.